Rammstein esitti Tampereella tutut temppunsa penistykeistä liekinheittimiin, mutta onnistui myös yllättämään ja hämmentämään

Rammstein keskittyi Tampereella tuoreeseen tuotantoonsa ja jätti helpoimmat hitit kotiin.

Rammstein Ratinan stadionilla perjantaina.

Kaksi palaveria, joissa olisin halunnut olla läsnä.

Se, jossa päätettiin, että vyölaukut tulevat takaisin muotiin.

Ja se, jossa ideoitiin Rammsteinin lavarekvisiittaa.

Saataisiinko lavalle iso pata, jota kuumotettaisiin valtavalla liekinheittimellä (Mein Teil)? Tai kenties jättimäiset palavat lastenvaunut (Puppe)? Entä penistykki, joka ampuu yleisön päälle vaahtoa ja valkoista roskaa (Pussy)?